Van Gaal etter nytt tap: – Ikke opp til meg hva som skjer nå
ARTIKKELEN ER OVER TRE ÅR GAMMEL – På et eller annet tidspunkt må han få sparken, sa den tidligere stjernespilleren på BT Sport. Nederlenderen selv var ydmyk etter at Alexander Tettey sensasjonelt hadde senkelt United-stjernene på Old Trafford. På spørsmål fra journalistene om han kommer til å fortsette i jobben, svarte han: – Det er ikke opp til meg hva som skjer nå. Vi får se. Les også: Tettey senket United. På TV2-sendingen sa kommentator Øyvind Alsaker: – Dette var kampen van Gaal måtte vinne - og så tapte han mot nyopprykkede Norwich. – Jeg vet det. Styret vet det. Spillerne vet det. Vi er ikke vant til dette, fordi vi normalt sett vinner, så dette er en vanskelig periode, sa van Gaal etter kampen i følge BBC Sport. – Vi har tapt tre kamper på rad, vi kan ikke akseptere det. Derfor gjentar jeg at vi må stå sammen og tro på oss selv, sa United-sjefen. Les også: King senket gamleklubben United. Han sa at han har vært i samme situasjon i andre klubber. – Det viktigste er å jobbe hardt for å komme ut av en slik dårlig periode, sa van Gaal. – Vi skal slå Norwich. Vi vet det, uttalte United-manageren. På MU-TV innrømmet Mata at spillerne sliter: – Alle er frustrerte. Fansen, de i klubben og spesielt oss. Vi skal holde sammen og vise at vi er sterke, sa Mata. ESPN har meldt at Jose Mourinhos folk allerede er i kontakt med Manchester United, og portugiseren er aktuell til å overta. Samtidig er det kommet melding fra Mourinho om at han ønsker seg en ny jobb så snart som mulig. – Han kommer ikke til å ta et sabbatsår. Han er ikke sliten, skrev hans agentbyrå i en uttalelse. United har hatt en elendig periode. I sin fire siste Premier League-kamper har de tatt bare to poeng totalt mot Norwich, Bournemouth, West Ham og Leicester. Det er først gang siden desember 1998 at klubben spiller seks kamper på rad uten seier.
– Jeg kan ikke se hvordan Louis van Gaal kan sitte mye lenger, sier Michael Owen etter Manchester Uniteds tap for Norwich.